বুধবার রাত সাড়ে ১২ টায় বেসরকারী ভাবে উপজেলা নির্বাচন কর্মকর্তা ইকবাল হোসেন এই ফলাফল ঘোষণা করেন ।  বিএনপি সমর্থিত চেয়ারম্যান প্রার্থীরা হলেন, রাণীনগর সদর খট্রেশ্বর রানীনগর ইউনিয়নে রোকনুজ্জামান খাঁন , কাশিমপুর ইউনিয়নে মোঃ মকলেছুর রহমান বাবু, পারইল ইউনিয়নে সেকেন্দার আলী প্রামানিক , বড়গাছা ইউনিয়নে নজরুল ইসলাম, কালীগ্রাম ইউনিয়নে গোলাম মোস্তাফিজুর রহমান গোলাম, একডালা ইউনিয়নে মোশারফ হোসেন , মিরাট ইউনিয়নে জামাল উদ্দিন ও গোনা ইউনিয়নে আওয়ামীলীগ বিদ্রোহী  প্রার্থী জিয়াউর রহমান নির্বাচিত হয়েছেন।  জেলা নির্বাচন কর্মকর্তা সাইফুল ইসলাম জানান, উপজেলার ৮ টি ইউপি নির্বাচনে ৭৩ টি ভোট কেন্দ্রে ৩৫৯টি বুথে সকাল ৮ থেকে বিকাল ৪ টা পর্যন্ত ভোট গ্রহণ করা হয়। ৮টি ইউনিয়নের ৩৪ জন চেয়ারম্যান প্রার্থী, সংরতি মহিলা সদস্য পদে ১০১ জন ও সাধারন সদস্য পদে ৩১১ জন প্রতিদ্বন্দ্বিতা করেন। উপজেলায় মোট ১ লাখ ২১ হাজার ৬৪ জন ভোটার তাদের ভোটাধিকার প্রয়োগ করেন ।